## Pravilnik o izmjenama i dopunama Pravilnika o obvezatnome potvrđivanju dizala na električni pogon za vertikalni prijevoz osoba i tereta te o uvjetima kojima moraju udovoljavati pravne osobe ovlaštene

### NN 116/2000 (22.11.2000.), Pravilnik o izmjenama i dopunama Pravilnika o obvezatnome potvrđivanju dizala na električni pogon za vertikalni prijevoz osoba i tereta te o uvjetima kojima moraju udovoljavati pravne osobe ovlaštene

# DRŽAVNI ZAVOD ZA NORMIZACIJU I MJERITELJSTVO

**2245**

Na teme­lju
članka 17. Zakona o normizaciji (»Narodne novine« broj 55/96.) ravnate­lj
Državnog zavoda za normizaciju i mjerite­ljstvo donosi

## PRAVILNIK

### O IZMJENAMA I DOPUNAMA PRAVILNIKA O OBVEZATNOME POTVRĐIVANJU DIZALA NA ELEKTRIČNI POGON ZA VERTIKALNI PRIJEVOZ OSOBA I TERETA TE O UVJETIMA KOJIMA MORAJU UDOVOLJAVATI PRAVNE OSOBE OVLAŠTENE ZA POTVRĐIVANJE TIH PROIZVODA

Članak 1.

U Pravilniku o
obveznom atestiranju dizala na električni pogon za vertikalni prijevoz osoba i
tereta te o uvjetima kojima moraju udovoljavati organizacije ovlaštene za
atestiranje tih proizvoda (»Službeni list« broj 27/90) u članku 1. stavak 1.
točka 2) briše se zarez i stavlja »;« iza riječi »slučaja« i riječi »na koje se
odnose«.

Članak 2.

U članku 1.
stavak 1. iza točke 2) dodaje se točka 3) koja glasi:

»3) dizala na
kojima su primije­njena nova tehnička rješenja (sa strojarnicom i bez nje), na
koja se odnose:«

Članak 3.

U članku 1.
stavak 1. iza podtočke c) dodaju se novi stavci 2., 3. i 4. koji glase:

»Dizala s
novim tehničkim rješenjima (sa strojarnicom ili beznje) mogu se upotrebljavati
nakon provedenoga postupka tipnog ispitivanja modela (prototipa), koje obavlja
ovlaštena pravna osoba.

Za dizala bez
posebno izgrađene strojarnice (npr. pogonski i upravljački uređaji ugrađeni su
unutar voznog okna) ne primjenjuju se odredbe članka 1. stavka 1. podtočke a),
b) i c) Pravilnika o obveznom atestiranju dizala na električni pogon za
vertikalni prijevoz osoba i tereta te o uvjetima kojima moraju udovoljavati
organizacije ovlaštene za atestiranje tih proizvoda (»Službeni list« broj
27/90) koje utvrđuju da prostor za strojarnicu mora biti posebno izgrađen. Sve
ostale odredbe o strojarnici primjenjuju se ovisno o mjestu ugradnje pogonskih
i upravljačkih uređaja dizala.

Za dizala s
novim tehničkim rješenjima (npr. novi sustavi ovješavanja i sl.) primjenjuju se
odredbe članka 1. stavak 1. podtočke a), b) i c) Pravilnika o obveznom
atestiranju dizala na električni pogon za vertikalni prijevoz osoba i tereta te
o uvjetima kojima moraju udovoljavati organizacije ovlaštene za atestiranje tih
proizvoda (»Službeni list« broj 27/90)«.

Dosadaš­nji
stavak 2. postaje stavak 5.

Članak 4.

U članku 13.
točke 2) iza podtočke c) dodaje se podtočka d) koja glasi:

»d) ispu­njava
opće zahtjeve utvrđene hrvatskom normom HRN EN 45001:1996 – Opći kriteriji za
rad ispitnih laboratorija«.

Iza članka 13.
dodaje se novi članak 13a. koji glasi:

»Člak 13a.

Rješenja o
ovlaštenju pravnih osoba donesenih prije stupanja na snagu ovih izmjena i
dopuna ostaju na snazi dvanaest mjeseci od dana donoše­nja ovoga pravilnika.
Ovlaštene pravne osobe moraju u danome roku zadovoljiti sve uvjete iz članka
13. ovoga pravilnika.«

Članak 5.

U cijelome
tekstu Pravilnika riječ »atestiranje« zamjenjuje se riječju »potvrđiva­nje«,
riječ »atest« zamjenjuje se riječima »potvrda o sukladnosti«, riječi
»organizacija udruženog rada ovlaštena za atestiranje proizvoda« zamjenjuje se
riječima »ovlaštena pravna osoba«, riječ »standard« zamjenjuje se riječju
»norma« a riječi »Savezni zavod za standardizaciju« zamjenjuje se riječima
»Državni zavod za normizaciju i mjeriteljstvo«, u odgovarajućemu rodu, broju i
padežu.

Članak 6.

Ovaj pravilnik
stupa na snagu osmoga dana od dana objave u »Narodnim novinama«.

Klasa:
011-02/00-02/24
Urbroj: 558-04/3-00-1
Zagreb, 20. studenoga 2000.

Ravnatelj
Državnog zavoda
za normizaciju i mjeriteljstvo
  **dr. sc. Jakša Topić, dipl. ing.,** v. r.

Pravilnik, NN 116/2000-2245